 Qosol iyo sheeko iyo is dhex gal dareen ku jiro aanan muddo samayn ayaan samaynay, tani waa haweenayda isiisay 20 sano oo nolosheeda ka mid ah, waa haweenayda dhib oo dhan ila soo martay, waa tan iga dhigtay Alle ka sokow ninka aan ahay, waxay ahayd midda i dhistay dhan walba, la joogisteeda waxaan ku dareemayay in ay iga dhigayso nin adag oo dib isku helaya , ma ahayn ninkii jilicsanaa ee aaminsanaa in uusan fowsiyo maamuli karayn ama daryeeli karayn, arrintan igu sii kordhaysa ee dib u jeclaashaha Fowsiya ubax uma sheegin. 